Gian Vincenzo Pinelli

Gian Vincenzo Pinelli (født 1535 i Napoli, død 31. august 1601 i Padova) var en italiensk boksamler, mesén, botaniker og humanist. Pinelli etterlot seg datidens største private litterære bok- og manuskriptsamling.

Liv og virke

Bakgrunn
Ganske lite er kjent om Pinellis oppvekst. Han var sønn i en velberget familie i Napoli. Familien hadde også slektsrøtter i Genova.

Pinelli begynte sin utdannelse i Napoli og fortsatte så ved universitetet i Padova.

Karriere
Han var en hengiven botaniker og bygde opp en stor privat hage; denne ble etterhvert utviklet til «Napolis botaniske hage». Planten Pinellia av myrkonglefamilien er navngitt etter Pinelli.

Gian Vincenzo Pinellis interesser lå innen en rekke områder og han hadde store samlinger av fossiler, mineraler, mynt, astronomiske og matematiske redskaper, kart og portretter. Hans største lidenskap var hans litterære samling som han bygde opp i løpet av femti år.

I 1558 flyttet Pinelli til Padova. Han hilste folk velkomne til å ta del av hans litterære samling som ble kjent for de fleste akademikere og kunstnere i datidens Europa.  Blant gjestene var teologen og senere kardinalen Roberto Bellarmino, poeten Torquato Tasso og botanikeren Carolus Clusius.

Pinelli ble her også mesén gor en rekke vitenskapsmenn, deriblant Galileo Galilei, Nicolas-Claude Fabri de Peiresc, og andre.

Den pinelliske håndskriftsamlingen 
Pinellis bok- og manuskriptsamling var en av datidens største private samlinger og omfattet ca 8 500 antikke bøker og over 700 manuskripter . I disse samlinger inngikk blant annet verket «Ilias Picta», idag et av kun tre bevarte illustrerte verker i velden fra antikken.

Etter Pinellis død solgte han pårørende hele samlingen på auksjon den 14. juni 1608 . En stor del ble da innkjøpt av kardinalerkebiskop Federico Borromeos representant Fabio Leuco for 3 000 scudis til Det ambrosianske bibliotek.  i Milano. En annen stor del ble innkjøpt av en engelsk bokforlegger som leiet tre fartøyer for hjemtransporten. Under reisen til England ble ett av fartøyene kapret av franske pirater. Da de oppdaget at lasten kun bestod av bøker og manuskripter kastet de hele samlingen overbord .

Referanser

Litteratur 
 Paolo Gualdo: Vita Ioannis Vincentii Pinelli, Patricii Genuensis. In qua studiosis bonarum artium, proponitur typus viri probi et eruditi. Autore Paulo Gualdo, Augustae Vindelicorum, Ad Insigne Pinus [Markus Welser] (excudit Christophorus Mangus), cum privilegio Caes. Perpetuo, 1607.
 Adolfo Rivolta: Catalogo dei codici Pinelliani dell'Ambrosiana, Milano 1933.
 Grendler, Marcella (1980): A Greek Collection in Padua : the Library of Gian Vincenzo Pinelli. Renaissance Quarterly 33: 386–416.
 Grendler, Marcella (1981): Book-collecting in Counter-Reformation Italy : the library of Gian Vincenzo Pinelli, 1535-1601. Journal of Library History, 16: 143–151.
 Sven Dupre: Galileo, Optics and the Pinelli Circle. History of Science Society meeting, Vancouver 2000.
 Anna Maria Raugei: Gian Vincenzo Pinelli et Claude Dupuy : une correspondance entre deux humanistes. Florence 2001.
 Angela Nuovo: Gian Vincenzo Pinelli's collection of catalogues of private libraries in sixteenth-century Europe. Gutenberg-Jahrbuch  2007, p. 129–144.

Eksterne lenker 
 Bilde av Gian Vincenzo Pinelli

Italienske botanikere
Italienske humanister
Personer fra Napoli